open-index/open-wikipedia-markdown huggingface dataset:
Kinnskjeggugle

**Kinnskjeggugle** (*Xenoglaux loweryi)* er ei bitte lita ugle som er endemisk for eit lite område på austsida av Andesfjella innanfor Amazonas-regionen og litt inn i San Martín i Nord-Peru. Habitatet er avgrensa til tåkeskog med tett undervekst og epifyttar og bambuskratt på omtrent 1900–2400 moh.

## Skildring
Kinnskjeggugla er hovudsakleg varmbrun med ein kvitaktig buk og gulkvite augebrynfjører. Tarsane er fjørlause. Dei store auga er oransjebrune. Sjølv om ho manglar øyretoppar, strekk ansiktsfjøra til denne vesle ugla seg ut forbi hovudet, noko som gjer at ho ser ut til å ha lange tufsar. Namnet på den monotypiske slekta *Xenoglaux* er gresk for «rar ugle» og refererer mellom anna til desse lange ansiktsfjørene. Med ei total lengde på 13–14&nbsp;cm og ei vekt på omtrent 46-47 gram, er ho blant dei minste uglene i verda. Berre den litt tyngre tamaulipasugla og den marginalt lettare alveugla har ei tilsvarande kroppslengd. Føda til kinnskjeggugla er ikkje skildra, men er trudd å vere sett saman av insekt.

Svært lite er kjent om denne arten. Arten vart oppdaga i 1976, ved tre høve dette året vart eit individ fanga i fuglenett i San Martín-regionen. Første gongen ho vart observert utan bruk av fuglenett var tidleg i 2007 då forskarar såg ho tre gonger i dagslys og registrerte lætet om natta. I tillegg til seinare registreringar frå det same området, har kinnskjeggugla vorte observert fleire gonger ved La Esperanza i Amazonas-regionen, der ho vart oppdaga i januar 2010. I denne lokaliteten held også den kritisk truga gråhaleullapa (*Lagothrix flavicauda*) til. I dag er kinnskjeggugla kjent frå minst 11 lokalitetar.

På grunn av få observasjonar, avgrensa habitat og pågåande avskoging innanfor det litle utbreiingsområdet, blir ho for tida rekna som sårbar (VU) av BirdLife International. Dei reknar at storleiken på den totale populasjonen ligg mellom 250 og 1000 kjønnsmodne individ.

Ein molekylær fylogenetisk studie av uglene publisert i 2019 fann at ugla er ein systerart til den nordamerikanske alveugla (*Micrathene whitneyi*).

## Kjelder

**Denne artikkelen inneheld omsett tekst frå «[[:en:Long-whiskered owlet|Long-whiskered owlet]]» frå , den 13. november 2022*
*Schulenberg, T. S. og M. G. Harvey (2020). *Long-whiskered Owlet (Xenoglaux loweryi)*, version 1.0. I Birds of the World (T. S. Schulenberg, red.) Cornell Lab of Ornithology, Ithaca, NY, USA. https://doi.org/10.2173/bow.lowowl1.01

;Referansar 

## Bakgrunnsstoff
Hedvig av Polen

**Hedvig av Polen** ( ), polsk **Jadwiga**, var den fyrste regjerande dronninga av Polen og regent frå 1384 til 1399. Ho blei kanonisert som helgen den 8. juni 1997 av pave Johannes Paul II, og blir rekna som skytshelgen for dronningar og det sameina Europa. Jadwiga skal visstnok ha vore ein blond, blåaugd, høg og elegant venleik.

Ho er kjend som *Hedwig* på tysk, *Jadvyga* på litauisk, *Hedvig* på ungarsk og *Hedvigis* på latin. 

Hedvig var fødd i Buda, hovudstaden i Kongeriket Ungarn. Ho var den tredje og yngste dottera til Ludvig I, konge av Ungarn og Polen, og den andre kona hans, Elisabet av Bosnia. Begge bestemødrene hennar var polske prinsesser, slik at ho var knytt til det polske Piast-dynastiet.

Hedvig blei krona ti år gammal i 1384 på vilkår om at unionen med Ungarn blei oppløyst På polsk blei ho omtalt som konge (*Król* Jadwiga), ikkje som *[[dronning]]*, for å markera at ho regjerte i eigen rett og ikkje som kona til ein *[[konge]]*. I 1386 gifta ho seg likevel med den litauiske storfyrsten Jogaila, som blei polsk konge som Vladislav II Jagello. Slik blei det skapt ein langvarig union mellom Polen og Litauen (1386–1795).

## Kjelder

**Denne artikkelen bygger på «[[:no:St. Hedvig av Polen|St. Hedvig av Polen]]» frå ,  den 13. november 2022.*  

**Delar av denne artikkelen bygger på «[[:en:Jadwiga of Poland|Jadwiga of Poland]]» frå ,  den 13. november 2022.* 
*** oppgav desse kjeldene:* 
* *The Annals of Jan Długosz* (An English abridgement by Maurice Michael, with commentary by Paul Smith) (1997). IM Publications. .
* 
* 
* 
*
* 
* 
* 
* 
* 
* 
* 
* 
* 
* 
* 
* 

## Bakgrunnsstoff
Kott

**Kott** er eit lite, stundom trongt, rom. Her lagrar ein ofte reiskapar som ein ikkje nyttar til dagleg. Til dømes kan bøttekott brukast til å ha utstyr ein nyttar til reingjering i.

## Kjelder
Chantreybukta

**Chantreybukta** (*Chantrey Inlet, Tariunnuaq*) er ei bukt ved kysten av Polhavet i Canada. Ho markerer eit søraustleg «hjørne» der den vanlegvis aust–vestgåande kystlinja svinger skarpt mot nord. Vest for bukta ligg Adelaidehalvøya, og i aust ligg fastlandet. Qikiqtaq (King William Island) gjev ly i nordvest. I vest skil Simpsonsundet Qikiqtaq frå Adelaidehalvøya. Ved munningen av bukta ligg Point Ogle i vest og Cape Britannia i aust. Vest for Point Ogle ligg Barrow Bay, Starvation Cove og Point Richardson. Back-elva renn inn frå sør. Nær munningen ligg det ein vêrstasjon ved Hayes-elva. Montrealøya, som er 160 km lang og 80 km vid, ligg i bukta.

Historisk heldt inuittgruppa utkuhiksalingmiut ('folk frå staden der det er kleberstein') til i Chantrey Inlet. Desse levde nomadisk i snøhus (igloar) om vinteren og i telt om sommar. Føda deira var hovudsaklege røye (kanadarøye og røye), sik og rein (karibu). I 1834 drog George Back langs Backelva til munningen og utforska Chantreybukta. I 1839 nådde Peter Warren Dease og Thomas Simpson bukta ved å segla langs kysten frå vest. I dag kan sportsfiskarar koma til Chantreybukta med chartra småfly.

## Kjelder

**Denne artikkelen bygger på «[[:en:Chantrey Inlet|Chantrey Inlet]]» frå ,  den 13. november 2022.*
Chesterfieldbukta

**Chesterfieldbukta** (engelsk *Chesterfield Inlet*) er ei bukt nordvest i Hudsonbukta i Kivalliq i det kanadiske territoriet Nunavut. Inst i bukta ligg munningen av Thelonelva etter at denne har gått gjennom Bakersjøen. Cross Bay, ei stor utviding av bukta, ligg 30 km aust for Bakersjøen. Det ligg fleire øyar i bukta, og busetnaden Chesterfield Inlet (*Igluligaarjuk*) ligg ved munningen.

Chesterfield Inlet har namn etter Philip Dormer (Stanhope), 4. jarlen av Chesterfield (1694-1773), som var  1746-48. 

To inuittgrupper heldt til i området i tida før og etter den fyrste europeiske kontakten. Qaernermiutfolk, ei gruppering innan kivallirmiut- eller rein-inuittar (), og aivilingmiutfolk, ei gruppering innan iglulik-inuittar. Sistnemnde fekk mest kontakt med europearane grunna felles interesse for kvalfangst.

Dei fyrste europearane som kom til bukta var sir Thomas Button med det vesle skipet «Discovery» under ei reise frå 1612 til 1613. Fleire britiske oppdagarar vitja bukta på leit etter Nordvestpassasjen. Ho fekk namnet Chesterfield Inlet rundt 1749. Kvalfangarar vitja bukta frå midten av 1800-talet.

## Kjelder

**Denne artikkelen bygger på «[[:en:Chesterfield Inlet|Chesterfield Inlet]]» frå ,  den 13. november 2022.*
Wager Bay

**Wager Bay** eller **Ukkusiksalik-bukta** er ei lang, smal bukt i Kivalliqregionen i Nunavut i Canada. Ho munnar ut i  Roes Welcome Sound i nordvestenden av Hudson Bay. Ukkusiksalik nasjonalpark ligg rundt bukta.

## Historie
Wager Bay blei fyrst kartlagd av Christopher Middleton under polutforskinga hans i 1742. Han gav henne namn etter sir Charles Wager. Middleton sat fast i bukta i tre veker til han fekk isfri veg gjennom Roes Welcome Sound. I 1747 sendte William Moor båtar til den inste delen av bukta.

## Geografi
Kystlinja til bukta er 150 km (93 miles) lang.  Ho skjer gjennom eit tundralandskap. Høgda her er 51 meter over havoverflata. Bukta har vasstilførsel frå ei dreneringsområde på  28,551 km² via fleire små elvar, som Brownelva og Silaelva. North Lake, South Lake, Brown Lake og Ford Lake ligg i nærleiken.

## Galleri

Fil:Sila Lodge 1996-07-24.jpg|Sila Lodge ved Wager Bay i juli 1996
Fil:Eisbär 1996-07-23.jpg|Isbjørn på isflak i Wager Bay, juli 1996
Fil:Erignathus barbatus 1996-08-04.jpg|Storkobbe på isflak i Wager Bay, juli 1996


## Kjelder

**Denne artikkelen bygger på «[[:en:Wager Bay|Wager Bay]]» frå ,  den 13. november 2022.*  

### Bibliografi

*
Resolutebukta

**Resolutebukta** () er ei bukt sør på Cornwallisøya i Nunavut i Canada. Nord i bukta ligg busetnaden Resolute. Resolute Bay Airport ligg i nordvest.

## Galleri

Fil:Resolute Bay 2 1997-08-02.jpg|Resolutebukta med Resolute i bakgrunnen
Fil:Resolute Bay 1 1997-08-02.jpg|Tettstaden Resolute
Fil:1 of several Ancient Thule Homes.jpg|Ei lita hytte bygga av Thulefolket.


## Kjelder

**Denne artikkelen bygger på «[[:nb:Resolutebukta|Resolutebukta]]» frå ,  den 13. november 2022.*
Máret Ánne Sara

**Máret Ánne Sara** () er ein norsk-samisk bildekunstnar og forfattar. Ho bur og arbeider i Kautokeino.

Sara vart fødd i Kautokeino og voks opp i Finnmark i ein reindriftsfamilie med sommarbeite på Kvaløya. Ho har utdanna seg i kunst på Arts University i Bournemouth i England. Sara vart nominert til Nordisk råds barne- og ungdomslitteraturpris 2014. Verket hennar *Pile o’Sápmi* er innkjøpt av Nasjonalmuseet. I 2022 vart det installert i vestibylen til det nyopna Nasjonalmuseet i Oslo.

I 2025-2026 stilte ho ut installeringa *Goavve-Geabbil* ved Tate Modern i London, som den fyrste samiske eller norske kunstnaren nokon gong.

## Bibliografi

* *Ilmmiid gaskkas* – fantasyroman for ungdom, DAT 2013
** *Mellom verdener* – DAT 2014
* *Doaresbealde doali* – fantasyroman for ungdom, DAT 2014
** *Utenfor sporet* – DAT 2019
* *Samer i Russland = Sámit Ruossas : 1971-2017* – sakprosa, Cálliidlágádus 2017

## Kjelder

**Denne artikkelen bygger på «[[:nb:Máret Ánne Sara|Máret Ánne Sara]]» frå ,  den 14. november 2022.*  

## Bakgrunnsstoff
*
* Máret Anne Sara i Store norske leksikon
Ánná Káisá Partapuoli

**Ánná Káisá Partapuoli** () er ein samisk forfattar og slampoet frå Skånland i Troms. Partapuoli er inspirert av den samiske kulturen i det ho skriv. Fleire av tekstane hennar er politiske og ho ønsker å løfta fram det samiske språket og spesielt sin eigen dialekt, tornesamisk, og å engasjera og inspirera andre unge samar.

I 2019 studerte ho på lektorutdanninga i Tromsø.

## Prisar og utmerkingar
Partapuoli vart kåra til årets unge kunstar under den samiske festivalen Riddu Riđđu i 2018 

Partapuoli mottok Coop Nords kulturpris i 2018. 

## Kjelder

**Denne artikkelen bygger på «[[:nb:Ánná Káisá Partapuoli|Ánná Káisá Partapuoli]]» frå ,  den 14. november 2022.*
Inuvialuitfolk

**Inuvialuitfolk** (inuvialuktuneintal *inuvialuk*, 'ekte folk') eller **vestkanadiske inuittar** er inuittar som opphavleg levde i vestdelen av Nord-Canada. Som andre inuittar stammar dei frå thulefolket, som vandra austover frå Alaska. Det offisielle heimlandet deira – Inuvialuit Settlement Region – dekkjer kysten av Polhavet frå grensa til Alaska, aust gjennom Beauforthavet og forbi Amundsenbukta. Det omfattar nokre av øyane vest i Det kanadiske polararkipelet, og eit innlandsområde som omfattar Aklavik og delar av Yukon. Landområdet blei fastsett gjennom Inuvialuit Final Agreement frå  1984.

## Språk
Det tradisjonelle språket til inuvialuitfolk er inuvialuktun. Ved den kanadiske folketeljinga i 2016 blei det rapportert at 680 av 3110 inuvialuitfolk, eller 22 %, snakka dette språket. Dei fleste inuvialuitfolk snakkar no hovudsakleg engelsk. 

## Historie

Før 1900-talet var dei fleste innbyggjarane i dagens Inuvialuit Settlement Region siglit-inuittar, men i andre halvdelen av 1800-talet var talet deira blitt sterkt redusert av nyinnførte sjukdommar. Nunatamiutar, inuittar frå Alaska, vandra inn i tradisjonelle siglit-området i 1910- og 1920-åra, dels på grunn av etterspurnad etter pels frå Hudson's Bay Company og marknadane i Europa. Nunatamiutar som slo seg ned i siglitområdet blei kjende som uummarmiut (inupiaq for 'folka frå dei grøne trea'). Opphavleg var det sterk mistru mellom siglit- og uummarmiutfolk, men konflikten minka etterkvart som tida gjekk, og dei to folkeslaga byrja gifta seg med kvarandre. Takka vera betre helsestell og inngifte finst det no rundt  inuvialuitfolk.

På 1930-talet var inuvialuitfolk involverte i eit prosjekt sett i gang av dei kanadiske styresmaktene om å innføra reinsdyrhald som ei hovudnæring i vestlege Arktis. Det blei brukt store summar på å driva tusenvis av tamrein frå Alaska til ein ny busetnad ved Mackenziedeltaet, Reindeer Station. Det blei henta samar frå Noreg for å læra inuvialuitmenn korleis dei skulle ta seg av dei individuelle flokkane sine. Prosjektet var relativt mislukka ettersom det kravde ein einsam levemåte som var mindre innbringnde enn tradisjonell jakt og fangst.

## Busetnader

## Kjelder

**Denne artikkelen bygger på «[[:en:Inuvialuit|Inuvialuit]]» frå ,  den 14. november 2022.*
Datteln

**Datteln** er ein by og ein kommune på nordkanten av Ruhr-området, sentralt i Nordrhein-Westfalen i Tyskland. Byen ligg om lag 10 kilometer nordaust om Recklinghausen og 20 km nordvest om Dortmund. Kommunen er 66,1 km² vid og hyser 35&nbsp;000 ibuarar. Staden er mest kjend for at fire kanalar kryssar kvarandre her, ingen stad i verda finst eit så stort knutepunkt med kunstige vassvegar.

Skirennaren Katja Seizinger er frå Datteln.

## Kjelder

**Denne artikkelen bygger på «[[:de:Datteln|Datteln]]» frå ,  den 14. november 2022.*  

## Bakgrunnsstoff

*
Quierschied

**Quierschied** er ein kommune i Saarland i Tyskland. Kommunen omfattar 20,2 km² og har knapt 13&nbsp;000 ibuarar. Frå Quierschied er det i kring 12 km sørvestover til forbundslands-hovudstaden Saarbrücken.

Friidrettsutøvaren Armin Hary vart fødd i Quierschied.

## Kjelder

**Denne artikkelen bygger på «[[:de:Quierschied|Quierschied]]» frå ,  den 14. november 2022.*  

## Bakgrunnsstoff

*
Verdsmeisterskapen i roing 2022

**Verdsmeisterskapen i roing 2022** vart avvikla på ein regattakanal i Račice u Štětí i Tsjekkia dagane frå 18. til 25. september. Menn tevla i 10 i ulike båtklassar og kvinner i like mange.
Det var den fyrste verdsmeisterskapen på tre år.

Birgit Skarstein vann gull i paraklassa for tredje gong i rad.

## Menn
### Singlesculler





### Dobbeltsculler





### Toar utan styrmann





### Dobbeltfirar





### Firar utan styrmann





### Åttar





### Lettvekt singlesculler





### Lettvekt dobbeltsculler





### Lettvekt, toar utan styrmann





### Lettvekt dobbeltfirar





## Kvinner
### Singlesculler





### Dobbeltsculler





### Toar utan styrmann





### Dobbeltfirar





### Firar utan styrmann





### Åttar





### Lettvekt singlesculler





### Lettvekt dobbeltsculler





### Lettvekt, toar utan styrmann





### Lettvekt dobbeltfirar





## Kjelder

**Denne artikkelen bygger på «[[:en:2022 World Rowing Championships|2022 World Rowing Championships]]» frå ,  den 13. november 2022.*
Konz

**Konz** er ein by og ein kommune 7-8 kilometer sør for Trier i Rheinland-Pfalz i Tyskland, nær grensa mot så vel Frankrike som Luxembourg. Kommunen har vel 18&nbsp;000 ibuarar og dekker 44,6 km².
Elva Saar renn ut i Mosel ved Konz.

Friidrettsutøvaren Karl-Hans Riehm er frå Konz.

## Kjelder

**Denne artikkelen bygger på «[[:de:Konz|Konz]]» frå ,  den 13. november 2022.*  

## Bakgrunnsstoff

*
Ceval Omar

**Ceval Omar** () er ein norsk-somalisk modell, influensar og aktivist. Ho er ei transkvinne som aktivt kjemper mot rasisme og transfobi. Ho vert sett på som ei viktig talskvinne for melaninrike transpersonar og LHBTIQ-personar. Sommaren 2020 vart ho den første trans-black-curvy-modellen avbilda i britiske *Vogue*. Ho jobba per 2022 for det skandinaviske modellfirmaet Heartbreak Management, men var også signert hos byrå i både New York, London og Paris.

## Bakgrunn
Ceval vaks opp i Oslo. Oppveksten hennar var røff og var korgje ein veldig positiv eller hyggeleg oppvekst, av di ho vart behandla dårleg for å vera annleis. Då ho vart eldre, laga ho seg sin eigen familie som bestod av vener frå Oslo og rundt om i verda. Ho sa: «Eg har måtte lære å akseptere meg sjølv via min 'chosen family'». 

## Karriere
Omar er aktiv som modell og har omtrent 17 000 følgjarar på Instagram.

Ho signerte med skandinaviske Heartbreak Management og fleire andre modellbyrå i 2018 og har sidan då delteke på mellom anna Oslo Fashion Week og Copenhagen Fashion Week. I 2021 gjorde ho mellom anna kampanjar for merka YSL Beauty, H&M, Mugler og Off-White.

Ceval Omar er også ein aktivist og brenn for lhbtq-rettar, mangfald, antirasisme og kampen mot global oppvarming. Ho uttalte mellom anna dette til magasinet D2 i 2020:Eg brenn veldig for Black Lives Matter-rørsla, som jo også spreidde seg til Noreg i sommar. Det er eg glad for, for meg handler denne rørsla meir om rasisme enn om politivald – og rasisme eksisterer diverre over heile verda. Eg engasjerer meg sjølvsagd så mykje i dette fordi eg er svart sjølv, men diskriminering rammar ikkje berre svarte, men også mange andre minoritetar – både ut frå kjønn, seksuell legning og religionstilhøyrsle. Difor ville eg involvert meg like mykje i Black Lives Matter om eg hadde ei anna hudfarge.

Ho uttalte også til magasinet D2 i 2020 fleire sterke kvinner ho har som førebilete:

Eg har alltid vore inspirert og motivert av sterke kvinner. Desse kvinnene inspirerer meg ufatteleg mykje med styrken og motet sitt: Klimaforkjemparen Greta Thunberg, politikaren Alexandria Ocasio-Cortez, den tidlegare supermodellen Naomi Campbell, den avdøde poeten og aktivisten Maya Angelou, den avdød songaren og pianisten Nina Simone og tidlegare presidentfrue Michelle Obama.

Ho vart i desember 2021 kåra til «årets banebrytar» av motemagasinet KK.

På Costume Awards 2022 vart Ceval kåra til årets modell.

17. juni slapp artisten Nils Bech og Oslo-artisten OMVR låten «Ceval» som hyller transmodellen Ceval Omar. Bech sa til Avisa Oslo sommeren 2022 at han spesielt let seg inspirera av Ceval-sitatet: «Eg vil heller leve eitt år i ljoset enn 10.000 år i skuggen». Bech skreiv på Instagram at: «Vår nye song «Ceval» er som nåtidas Pride-tog: Full av trøkk og danseglede, men også med eit ibuande mørke.»

Under Trans Awareness Week 2022 la Instagram sin offisielle konto ut eit innlegg for å fremme Ceval Omar.

## Kjelder
Tromsøbadet

**Tromsøbadet** er eit badeanlegg på Tromsøya i Troms fylke.

Badeanlegget vart opna 24. august 2019. Anlegget inneheld mellom anna eit stort badebasseng, stupetårn (5 m, 7,5 m og 10 m), to vassklier på 30 og 70 meter, 34 °C utebasseng og bølgjebasseng. Anlegget har òg ein stor innandørs klatrevegg.

Sidan anlegget ligg nokså sentralt på Tromsøya, og nært til lysløype og stiar på Tromsøya, er det tilrettelagt med sykkelparkeringsplassar og plass til 108 par ski rett utanfor døra. Det er òg godt bussamband og parkeringsplassar for bil.

I anlegget er det dessutan butikk og ein kafé. Tromsøbadet driv også svømmeopplæring.

Tromsøbadet er utsmykka med kunst av Arnold Johansen, Marit Ellisiv Landsend, Kåre Aleksander Grundvåg og Tegson.

## Kjelder

**Denne artikkelen bygger på «[[:nb:Tromsøbadet|Tromsøbadet]]» frå ,  den 16. november 2022.*  

## Bakgrunnsstoff
*
Handball under Sommar-OL 2004/Kvinner

**Handball under Sommar-OL 2004** for kvinner vart avvikla frå 14. til 29. august 2004. Ti land deltok i turneringa: Angola, Brasil, Danmark, Frankrike, Hellas, Kina, Spania, Sør-Korea, Ukraina og Ungarn.

Laga var delt inn i to grupper med fem lag i kvar, der laga spelte kampar mot kvarandre. Dei fire beste laga frå kvar gruppe avanserte til kvartfinalar. Vinnarane av semifinalane, Danmark og Sør-Korea, kom frå same gruppa.

## Gruppespelet
### Gruppe A

-------

-------

-------

--------

-------

### Gruppe B

------

-------

------

-------

---------

## Sluttspelet
### Kvartfinalar

------

------

-------

### Kampar om 5.- til 10.-plass

------

#### Kamp om 9.-plass

#### Kamp om 7.-plass

#### Kamp om 5.-plass

### Semifinalar

---------

### Bronsefinale

### Finale

Finalen mellom dei to laga var heilt jamspelt. Ved pause stod det 14–14 og etter ordinær tid 25–25. Då stillinga var 29–29 etter to ekstraomgangar, gjekk spelarane i gong med nye to ekstraomgangar, men endå klarte ikkje nokon av laga å kome framom. Etter 34–34 vart kampen avgjort med skyting av straffekast. Her skåra Danmark på 4 straffar, Sør-Korea på 2. Dermed enda kampen 38–36 i Danmarks favør. Det danske kvinnelaget var då olympisk meister for tredje gong i rad.

Danske Katrine Fruelund var kampens gigant med sine 15 nettkjenningar. Elles skåra Kristine Andersen og Lotte Kiærskou 5 mål, kapteinen Karen Brødsgaard og Josephine Touray 3, Line Daugaard og Mette Vestergaard 2, Henriette Mikkelsen, Trine Jensen og Rikke Hørlykke kvar sitt. Karin Mortensen og Rikke Schmidt var målvakter.

Med 9 fulltreffarar vart Lee Sang Eun sørkoreansk toppskårar.

Ukraina slo Frankrike 21–18 i bronsekampen.

## Kjelder

**Denne artikkelen bygger på «[[:en:Handball at the 2004 Summer Olympics – Women's tournament|Handball at the 2004 Summer Olympics – Women's tournament]]» frå ,  den 15. november 2022.*
Katrine Fruelund

**Katrine Fruelund** () er ein dansk tidlegare handballspelar frå Randers. Ho vart olympisk meister med Danmark både i 2000 og 2004, europameister 2002. Fruelund var venstre rykkromspelar, deltok åra 1997–2012 i 184 landskampar og skåra 570 mål.

## Karriere
### Klubbspel
Fruelund spelte på Randers HK fram til 1999, og frå 2006 til ho la opp i 2014. I mellomtida gjorde ho teneste i Viborg HK 1999-2005 og 2005/6-sesongen i tyske HC Leipzig. Fruelund vart dansk sereimeister fire gongar med Viborg, tysk bundesligameister 2006 for Leipzig og dansk seriemeister 2012 med Randers HK. Ho var med på å vinne EHF-cupen 2004 for Viborg og 2010 for Randers HK. I sin einaste EHF-meisterligafinale, 2001, tapte laget hennar mot Krim Ljubljana.

### Landslagsspel
I 1998 måtte Danmark og Fruelund tåle tap mot Noreg i finalen i europameisterskapen. To år seinare var Fruelund med i den danske troppa som forsvarte den olympiske meistertittelen landslaget tok i 1996. Ved Handball-EM 2002 på heimebane fekk Fruelund og lagvenninene revansj mot Noregs kvinner i finalen i Herning. Høgdepunktet for Fruelund kom under Sommar-OL 2004. I eit rekordjamt finale-oppgjer mot Sør-Korea skåra ho heile 15 mål.

## Kjelder

**Denne artikkelen bygger på «[[:da:Katrine Fruelund|Katrine Fruelund]]» frå ,  den 15. november 2022.*
Hever i Kent

**Hever** er ein landsby og *[[civil parish]]* i grevskapet Kent søraust i England. Han ligg ved Edenelva, ei bielv til Medwayelva, i distriktet Sevenoaks, kring 3,5 kilometer søraust for Edenbridge og kring 11,5 kilometer vest for Tonbridge. 

Hever civil parish  har ei flatevidd på . Det omfattar landsbyane Four Elms, Hever og Markbeech.
Ved folketeljinga i 2011 hadde det 1&nbsp;231 innbyggjarar.

Stadnamnet «Hever» kan koma frå *Heanyfre*, som tyder 'høg kant'.

Hever Castle, som var barndomsheimen til dronning Anne Boleyn, kona til Henrik VIII, ligg i Hever.
Det ligg tre soknekyrkjer her, ei i kvar landsby.

Hever jernbanestasjon ligg  vest for landsbyen etter landevegen.

## Kjelder

**Denne artikkelen bygger på «[[:en:Hever, Kent|Hever, Kent]]» frå , og «[[:sv:Hever, Kent|Hever, Kent]]» frå  den 16. november 2022.*  

## Bakgrunnsstoff

*Hever parish council
*The three churches
Ragnhild Valle Dahl

**Ragnhild Valle Dahl** () er ein norsk handballspelar frå Elnesvågen, som sidan 2019 spelar for Vipers Kristiansand i Eliteserien i handball for kvinner. Med dette laget vann ho EHF-meisterligaen 2021 og 2022. Dahl deltok i tre landskampar hausten 2022, utan å kome på skåringslista. 

## Karriere
Dahl spelte på Elnesvågen og Omegn Idrettslag sitt lag fram til november 2015. Ho melde då overgang til 
Molde Håndballklubb fekk omgåande sin eliteseriedebut. Dahl vart toppskårar i Eliteserien 2018/19 med 148 mål og vart kåra til ligaens beste venstreback.

Dahl skreiv kontrakt med Vipers Kristiansand framfor 2019/20-sesongen. I alle sine tre fyrste sesongar vart ho seriemeister, så vel som cupmeister med Vipers. Både våren 2021 og våren 2022 deltok ho i lagets sigerrike finalar i EHF-meisterligaen. 

Dahl deltok i oktober-november 2022 i tre av Noregs landskampar. Ho fekk plass i troppa til Handball-EM 2022, men spelte berre ein EM-kamp.

## Merittar
*Meisterligaen: Vann meisterligaen i sesongane 2020/21 og 2021/22 med Vipers Kristiansand.
*Junior-VM 2018: Sølvmedalje etter 22–28 mot Ungarn
*EM 2022: Gullmedalje etter 27–25 mot Danmark

## Kjelder

**Denne artikkelen bygger på «[[:nb:Ragnhild Valle Dahl|Ragnhild Valle Dahl]]» frå ,  den 16. november 2022.*  

*Landskampar
Kristina Novak

**Kristina Sirum Novak** () er ein norsk handballspelar frå  Sandnes, som spelar for den norske eliteserieklubben Sola og det norske A-landslaget. Ved utgangen av 2022 står ho bokført med 14 landskampar og 28 mål. 

## Karriere
### Klubb
Novak byrja å spele håndball for den lokale klubben Austrått, men melde som 14-åring overgang til Hundvåg. Deretter spela ho for 2.&nbsp;divisjonsklubben Ålgård, før ho 13. februar 2018 signerte for eliteserieklubben Sola.

### Landslag
Novak fekk sinn landslagsdebut i april 2022. Ho var med i Noregs tropp til Handball-EM 2022. Ho var med i dei innleiande rundane, men var vist til tribuneplass då lagkamaratane vann finalen mot Danmark.

### Merittar
*EM 2022: Gullmedalje etter 27–25 mot Danmark
*VM 2023: Sølvmedalje etter 28–31 mot Frankrike

## Kjelder

**Denne artikkelen bygger på «[[:nb:Kristina Novak|Kristina Novak]]» frå ,  den 16. november 2022.*  

*Landskampar
Anniken Wollik

**Anniken Wollik** () er ein norsk handballspelar, som spelar for den norske eliteserieklubben Romerike Ravens og det norske A-landslaget.

## Karriere
### Klubb
Wollik dreiv med fotball, skyting og voltige som liten, og byrja fyrst å spele handball i 5. klasse – for den lokale klubben Nannestad. Deretter spela ho for Skedsmo, før ho i 2015 signerte for eliteserieklubben Rælingen.

### Landslag
Wollik vart teken ut i 19-mannstroppen til Thorir Hergeirsson framfor Handball-EM 2022.

*EM 2022: Gullmedalje etter 27–25 mot Danmark
*VM 2025: Gullmedalje etter 23–20 mot Tyskland

## Kjelder

**Denne artikkelen bygger på «[[:nb:Anniken Wollik|Anniken Wollik]]» frå ,  den 16. november 2022.*
Thale Rushfeldt Deila

**Thale Rushfeldt Deila** () er ein norsk handballspelar frå  Lier. Ho spelar sidan 2023 for danske Odense Håndbold. Deila vart europameister 2022 og olympisk meister 2024
med Noreg.

Ho er dottera til fotballtrenaren Ronny Deila og tvillingsystera til handballspelaren Live Rushfeldt Deila. Den tidlegare fotballspelaren Sigurd Rushfeldt er onkelen hennar.

## Karriere
### Klubb
Deila var i dei tidlege tenåra [fotball]]-spelar på Sparta/Bragerøen og Stoppen Sportsklubb, og handball-spelar på Reistad Idrettslag. 8. februar 2017 fekk ho sin eliteseriedebut for Glassverket i Eliteserien i handball. I 2018 signerte Deila med Fredrikstad, der ho spelte tre sesongar før ho melde overgang til Molde i 2021.

### Landslag
Deila debuterte for Noreg 21. april 2022. Ho fekk plass i Noregs tropp til Handball-EM 2022 for kvinner. I I fleire av EM-kampane imponerte ho med godt forsvarsspel og deltok i EM-finalen. Ved utgangen av 2022står ho med 16 landskampar og 15 mål.

### Merittar landslag
*EM 2022: Gullmedalje etter 27–25 mot Danmark
*VM 2023: Sølvmedalje etter 28–31 mot Frankrike
*OL 2024: Gullmedalje etter 29–21 mot Frankrike
*EM 2024: Gullmedalje etter 31–23 mot Danmark
*VM 2025: Gullmedalje etter 23–20 mot Tyskland

## Kjelder

**Denne artikkelen bygger på «[[:nb:Thale Rushfeldt Deila|Thale Rushfeldt Deila]]» frå ,  den 16. november 2022.*  

## Bakgrunnsstoff
* Thale Rushfeldt Deila på Noregs Fotballforbund
* Thale Rushfeldt Deila på Noregs Handballforbund
*Landskampar
Stevo Pendarovski

**Stevo Pendarovski** () er ein akademikar og sosialdemokratisk politikar frå Nord-Makedonia som 12. mai 2019 vart president i landet sitt.

## Liv og virke
### Bakgrunn
Pendarovski vart fødd i Skopje. Han har universitetsutdanning frå St. Kyrill og St. Method-universitetet i Skopje. Han studerte først ved juridisk fakultet og tok bachelorgraden i 1987. I 2006 tok han mastergrad i statsvitskap ved same universitet. Han vart ph.d. i 2008 med ei avhandling om EU sin utanriks- og tryggingspolitikk sett i forhold til små statar.

### Karriere
Frå 1998 arbeidde han i innanriksdepartementet, før han frå 2001 til 2004 var tryggleikspolitisk rådgivar for presidenten. Etter ein periode som leiar for valkommisjonen i landet frå 2004 til 2005, var Pendarovski utanrikspolitisk rådgivar for presidenten frå 2005 til 2009. Etter avlagt ph.d.-grad, byrja han i 2008 å arbeida ved University American College i Skopje.

Pendarovski er aktiv i det sosialdemokratiske partiet SDSM. Han var koordinator for NATO-medlemskap under regjeringa til Zoran Zaev.

### President
I 2014 stilte han til presidentval, men tapte i andre valomgang for Gjorge Ivanov. Han stilte på nytt i presidentvalet i 2019, fekk 42,81 % av stemmene og kom òg denne gangen til andre valomgang. I andre valomgang kjempa han mot Gordana Siljanovska-Davkova støtta av VMRO-DPMNE. Pendarovski er tilhengar av avtalen med nabolandet Hellas som førte til at landet endra namn til Nord-Makedonia. Han såg på avtalen som ein føresetnad for at Nord-Makedonia kunne vera medlem i NATO. Kandidaturet hans vart støtta av det sosialdemokratiske partiet, det albanske Demokratisk union for integrasjon og 29 mindre parti. I andre valomgang fekk Pendarovski 51,66 % av stemmene, mot 44,73 % til Siljanovska-Davkova.

Pendarovski vart innsett som president 12. mai 2019, og tok dermed over presidentembetet etter Gjorge Ivanov.

## Kjelder

**Denne artikkelen bygger på «[[:nb:Stevo Pendarovski|Stevo Pendarovski]]» frå ,  den 16. november 2022.*
Handball under Sommar-OL 2000/Kvinner

**Handball under Sommar-OL 2000** for kvinner vart avvikla frå 17. september til 1. oktober 2000 i The Dome i Sydney. Ti land deltok i turneringa: Angola, Austerrike, Australia, Brasil, Danmark, Frankrike, Noreg, Romania, Sør-Korea og Ungarn.

Laga var delt inn i to grupper med fem lag i kvar, der alle laga spelte kamp mot kvarandre. Dei fire beste laga frå kvar gruppe avanserte til kvartfinalar. Noreg vann alle sine fire kampar i gruppespelet, slo Romania suverent i kvartfinalen, men rauk 23–28 mot Ungarn i semifinalen.

## Gruppespelet
### Gruppe A

### Gruppe B

## Sluttspelet
### Kvartfinalar

------

---------

-------

### Semifinalar

------

### Bronsefinale

Noreg slo Sør-Korea 22–21 i bronsekampen. Dei norske bronsemedaljørane var Kjersti Grini, flestskårande spelar i heile turneringa med sine 61 nettkjenningar, Heidi Tjugum, Cecilie Leganger, Trine Haltvik, Susann Goksør, Kristine Duvholt, Else Marthe Sørlie, Mia Hundvin, Tonje Larsen, Birgitte Sættem, Marianne Rokne, Monica Sandve, Jeanette Nilsen, Ann Cathrin Eriksen og Elisabeth Hilmo.

### Finale

Finaleoppgjeret stod mellom tittelforsvarar Danmark og Ungarn. Ved pause leia Ungarn  16–14. I den andre omgangen snudde Danmark til 31–27 og firemålstriumf.

Flest mål i kampen skåra danske Anette Hoffmann (11), elles skåra Camilla Andersen (7), kapteinen Janne Kolling og Katrine Fruelund, begge 5, samt Mette Vestergaard, Tina Bøttzau og Lotte Kiærskou kvar sitt mål for Danmark. Karen Brødsgaard og Tonje Kjærgård kom ikkje på skåringslista. Karin Mortensen, Lene Rantala og Rikke Schmidt var målvakter.

Med sine 9 fulltreffarar vart Bojana Radulović toppskårar for Ungarn.

## Kjelder

**Denne artikkelen bygger på «[[:en:Handball at the 2000 Summer Olympics – Women's tournament|Handball at the 2000 Summer Olympics – Women's tournament]]» frå ,  den 16. november 2022.*
Anette Hoffmann

**Anette Hoffmann-Møberg** () er ein dansk tidligere handballspelar frå Egvad i Ringkøbing-Skjern kommune. Ho vann to EM-gull og like mange OL-gull, samt eitt VM-gull med Danmark sitt landslag i tida 1994–2000. Hoffmann spelte venstrekant.

### Klubbspel
Hoffmann var aktiv for Viborg HK frå 1990 til 1997. I denne perioden vart ho seriemeister fire gongar og cupmeister tre gongar, samt vinnar av EHF-cupen 1994. 1997/8-sesongen spelte ho i spanske Corte Blanco Bidebieta. Ho avslutta med spel for Kolding IF fram til ha la opp i 2002.

### Landslagsspel
Åra 1990–2000 deltok Hoffmann i 183 landskampar for Danmark, skåra 641 mål. Ho var med på å vinne europameisterskapen 1994, den olympiske handballturneringa 1996, europameisterskapen 1996, verdsmeisterskapen 1997 og OL-turneringa 2000. Under OL-finalen 2000 i Sydney vart ho toppskårar med 11 fulltreffarar. I 1993 tapte ho og lagkameratane VM-finalen og i 1998 vart det tap i EM-finalen mot Noreg. Hoffmann og Danmark sigra i bronsefinalen ved Handball-VM 1995.

## Kjelder

**Denne artikkelen bygger på «[[:de:Anette Hoffmann|Anette Hoffmann]]» frå ,  den 16. november 2022.*
Debbie Cameron

**Debbie Cameron** () er ein amerikansk musikar og songar med karriere både i Danmark og USA. Ho er dotter av jazz- og gospelsongaren Etta Cameron. Ho har delteke fleire gongar i Dansk Melodi Grand Prix, og ho spela i den norske filmen *[[De blå ulvene (film)|De blå ulvene]]*.

## Bakgrunn
Cameron vaks opp i Miami i  i Florida og byrja den musikalske karrieren sin i 1976, då ho vart kåra til årets mest lovande elev ved musikklinja til University of Miami. Her studerte ho klassisk song og musikkteori. Nokre av lærarane hennar vart seinare verdskjente som medlemmar av fusjonsjazz-bandet Weather Report.

Mens Cameron studerte vart ho gravid med sonen Jivin Cameron. I 1976, berre 17 år gamal, drog ho til Danmark, der mora Etta Cameron budde. Forholdet deira hadde vore prega av lange periodar frå kvarandre, mykje på grunn av turnéverksemda til mora. Mora måtte også ufriviljug opphalde seg i DDR i heile fem år, frå 1967 til 1972, fordi ho vart fråstolen utreisepapira sine. 

I Danmark byrja Cameron raskt å opptre som del av den legendariske jazzscena rundt Jazzhus Montmartre, saman med artistar som Ben Webster og Dexter Gordon. Samstundes slo ho gjennom innan pop- og diskomusikk.

## 1980-åra
Saman med Tommy Seebach vann Cameron Dansk Melodi Grand Prix i 1981 med songen «Krøller eller ej». Songen representerte Danmark i Eurovision Song Contest 1981 i Dublin i Irland. To år tidlegare hadde Cameron også delteke i Eurovision Song Contest, som korist for Tommy Seebach og songen «Disco Tango».

Etter sigeren i Dansk Melodi Grand Prix var Cameron i 1983 og 1984 programleiar for DR si store laurdagssatsing, *Natuglen*, saman med Jarl Friis-Mikkelsen. I programserien opptredde også Cameron sjølv med forskjellige song- og dansenummer. 

I 1985 spela Cameron i filmen *Hodja fra Pjort*. I 1993 spela ho seg sjølv i den tredje Pelle og Proffen-filmen *[[Filmen De blå ulvene|De blå ulvene]]*.

Etter nokre travle og offentlege år, trekte Cameron seg frå den danske kjendisscena. Ho valde i staden å konsentrere seg om dei musikalske røtene sine innan gospel, R&B og jazz. Ho tok også på seg fleire oppdrag i utlandet, blant anna som studiemusikar, produsent, kordirigent og musikklærar.

I Tyskland var Cameron medlem av techno-bandet Sash! og heavy rock-bandet Stolz der Strasse. I Tyskland har ho også produsert for fleire amerikanske musikarar og dirigert tre gospelkor – blant anna Storeman Singers i Hamburg med 300 medlemmar.

I Danmark har Cameron undervist i songteknikk ved Rytmisk Musikkonservatorium og vore aktiv i Copenhagen Jazz Festival. Etter 2010 har ho vorte stadig meir aktiv i det danske scenelivet, og ho har opptredd med Debbie Cameron/Marc Bernstein Band og Tommy Seebach Show.

## Kjelder

**Denne artikkelen bygger på «[[:nb:Debbie Cameron|Debbie Cameron]]» frå ,  den 16. november 2022.*  

## Bakgrunnsstoff
* Debbie Cameron på Internet Movie Database
* Debbie Cameron på Danske Film
* Debbie Cameron på Filmdatabasen
* Debbie Cameron på Spotify
Handball under Sommar-OL 1996/Kvinner

**Handball under Sommar-OL 1996** for kvinner vart avvikla frå 26. juli til 3. august 1996 i Georgia World Congress Center i Atlanta. Åtte land deltok i turneringa: Angola, Danmark, Kina, Noreg, Sør-Korea, Tyskland, Ungarn og USA.

Laga var delt inn i to grupper med fire lag i kvar, der alle laga i den enkelte gruppa spelte kamp mot einannan. Dei to beste laga i gruppene avanserte til semifinalar, medan trearane i gruppene møttest til kamp om femteplassen og firarane om sjuandeplassen. Noreg enda på andreplass i gruppe B og tapte så både semifinalen mot Danmark og bronsekampen mot Ungarn.

### Finalen
Finaleoppgjeret stod mellom tittelforsvarar Sør-Korea og Danmark. Ved pause leia Sør-Korea 17–13. I den andre omgangen utlikna Danmark til 29–29 før full tid var ute, for så å brenne eit straffekast seks sekund før slutt. Etter fyrste ekstraomgang var det framleis likt, 31–31, men så drog dei danske kvinnene ifrå og sikra seg gullmedaljar med siffera 37 mot 33.

Anja Andersen vart dansk toppskårar med 11 nettkjenningar. Mellom dei andre olympiske meistrane fann ein Anette Hoffmann, Camilla Andersen, kapteinen Janne Kolling, Anne Dorthe Tanderup, Tina Bøttzau, Tonje Kjærgaard og målvaktene Susanne Munk Lauritsen og Lene Rantala.
Sørkoreanske Lim O-kyeong skåra heile 15 mål i finalen og vart med sine i alt 41 fulltreffarar toppskårar i turneringa.

## Kjelder

**Denne artikkelen bygger på «[[:en:Handball at the 1996 Summer Olympics – Women's tournament|Handball at the 1996 Summer Olympics – Women's tournament]]» frå ,  den 17. november 2022.*
Susanne Munk Lauritsen

**Susanne Munk Lauritsen**, gift **Wilbek**, () er ein dansk tidlegre handballspelar, målvakt, frå landsbyen Hvorslev i Region Midtjylland. Ho vann to EM-gull OL-gull og VM-gull med Danmark sitt landslag i tida 1994–1997.

## Karriere
### Klubbspel
Ho var aktiv for Viborg HK frå 1985 til 2001. I denne perioden vart ho seriemeister fire gongar og cupmeister tre gongar, samt vinnar av EHF-cupen 1994.

### Landslagsspel
Åra 1987–2000 deltok Susanne Munk Lauritsen i 171 landskampar for Danmark, skåra 3 mål. Ho var med på å vinne europameisterskapen 1994, den olympiske handballturneringa 1996, europameisterskapen 1996, verdsmeisterskapen 1997. I 1993 tapte ho og lagkameratane VM-finalen og i 1998 vart det tap i EM-finalen mot Noreg. Derimot vart det siger over NOreg i bronsefinalen ved Handball-VM 1995.

## Kjelder

**Denne artikkelen bygger på «[[:en:Susanne Munk Wilbek|Susanne Munk Wilbek]]» frå ,  den 17. november 2022.*
Arrangør

Ein **arrangør** er ein person, ei foreining eller ein organisasjon som er ansvarleg for at ei hending går føre seg som ho skal, blant anna organisatorisk og tryggleiksmessig. Uttrykket kan blant anna brukast i samband med idrettsarrangement og konsertar.

## Sjå òg
*Arrangement i musikk

## Kjelder

**Denne artikkelen bygger på «[[:da:Arrangør|Arrangør]]» frå ,  den 17. november 2022.*
Erteblomordenen

**Erteblomordenen** eller **erteblomsterordenen** (**Fabales**) er ein orden av blomsterplantar som består av fire familiar av tre, buskar og urter. Blomane er samla i klasar, aks eller hovud. 

Artane er rike på garvestoff, gallussyre, leucanthocyan og andre flavonoidar. Dei inneheld også ellaginsyre. Kimen er grøn allereie inne i frøet. Plantane har også det til felles at dei har symbiose med nitrogenfikserande bakteriar.

Erteblomfamilien (Fabaceae) er med sine 730 slekter og drøye  kjende artar den tredje største plantefamilien som finst, berre overgått av orkidefamilien (Orchidaceae) med 22–25&nbsp;000 artar og kogvplantefamilien (Asteraceae) med kring 1&nbsp;600 slekter og om lag 22&nbsp;000 artar.

## Kjende familiar
* Erteblomfamilien (Fabaceae) eller belgfruktplantar (Leguminosae)) – 730 slekter med minst 19&nbsp;400 artar
** Erteblomfamilien (Papilionoideae)
*** Tamarindfamilien (Caesalpinioideae)
*** Mimosafamilien (Mimosoideae)
* Blåfjørfamilien (Polygalaceae) – 17 slekter med om lag 1&nbsp;000 artar av urter, buskar og tre
* Quillajaceae – ein familie med ei slekt og to artar med tre
* Surianaceae – ein familie med fem slekter og elleve artar

## Kjelder

**Denne artikkelen bygger på «[[:nb:Erteblomstordenen|Erteblomstordenen]]» frå ,  den 17. november 2022.*  

## Bakgrunnsstoff
Cecilie Fiskerstrand

**Cecilie Hauståker Fiskerstrand** () er ein norsk fotballspelar som er keeper for LSK Kvinner og det norske landslaget.

På ei trening 11. mai 2022 rauk Fiskerstrand korsbandet, noko som førte til at ho var ute resten av 2022-sesongen og mista EM i England sommaren 2022.

## Karriere
Fiskerstrand byrja sin karriere i Langevåg. Der spela ho og trena med gutar for best mogleg matching. Ho trente etterkvart med herrelaget til Langevåg og spela kampar med gutar på aldersbestemt nivå.

Før 2014-sesongen gjekk Fiskerstrand til 1. divisjonsklubben Fortuna Ålesund. Ho hadde trena jamlig med klubben over fleire år før ho signerte for dei. Etter eit halvt år i Fortuna gjekk hun til Stabæk i Toppserien.

Etter å ha vore andrekeeper i Stabæk, bak landslagskeeper Ingrid Hjelmseth, valde Fiskerstrand å ikkje signere ny kontrakt med klubben då den gjekk ut i 2015. Ho gjekk deretter til LSK Kvinner før 2016-sesongen.

Også i LSK Kvinner vart Fiskerstrand andrekeeper i sin fyrste sesong, før ho i 2017 vart satsa på som førstekeeper. Ho var med å vinne Toppserien med LSK fire år på rad frå 2016 til 2019. 

I januar 2020 vart det kjent at Fiskerstrand hadde signert for Brighton i den engelske toppdivisjonen.

Etter å ha fått lite speletid i Brighton vende Fiskerstrand heim til Noreg og LSK Kvinner i juni 2021.

## Landslagskarriere
Fiskerstrand har landskampar for J15, J16, J17, J19, U23 og det norske A-landslaget.

Fiskerstrand vart teken ut til det norske A-landslaget for fyrste gong som 17-åring til samlinga i januar 2014. Debuten kom 17. januar 2014 mot England i ein kamp som enda 1–1 i La Manga i Spania. Som den yngste spelaren på laget vart ho teken ut i troppen til VM i Canada 2015.

## Kjelder

**Denne artikkelen bygger på «[[:nb:Cecilie Fiskerstrand|Cecilie Fiskerstrand]]» frå ,  den 17. november 2022.*
Nussir

**Nussir** (nordsamisk) er ei nemning på fleire landskapsområde i Finnmark, for det meste fjellformasjonar. Alle fjella markerer seg ved å vera separert frå eit større fjellmassiv med ein dal, skar eller «hals». I tillegg er dei alle svært bratte på den sida som vender ned mot låglandet. 

## Etymologi
Ordet *nussir* er falle ut av det samiske språket. Det finst ikkje noko i noko anna uralsk språk, så det er eitt av dei mange paleoeuropeiske orda i samisk. Namnet finst på fem ulike stader (*Nussir* (Alta), *Nussirvárri* (Alta), *Nussir* (Kvalsund) *Galmmat-Nussir* (Karasjok) og *Gurbbeš-Nussir* (Karasjok). Etter ei analyse av Ante Aikio inngår ordet i ei gruppe med paleoeuropeiske stadnamn på -ir, som alle er namn på fjell på grensa mellom ei fjellvidde og ein fjord eller elvedal.

## Kvalsund
Det største av fjella som ber namnet ligg ovanfor «Finnbyen» i bygda Kvalsund (Ráhkkerávju) i den tidlegare kommunen Kvalsund (Fálesnuorri), no i Hammerfest kommune. På norsk refererer namnet til tinden nærast bygda, medan resten av fjellmassivet blir kalla «Steinfjellet». På samisk, derimot, ber heile Steinfjellet dette namnet. I nærleiken av fjellet ligg to vatn som også ber namnet:  *Nussirjávri* (norsk namneform: «Nussorvannet» (ved foten av tinden, og *Nussir-Suolojávri* (på norsk «Nedre Saltvannet») som ligg på den andre sida av Steinfjellet. Gamle dokument refererer òg til ei elv i Kvalsundtraktene som kallast «Nusserelv» - "nusser" er ei form av ordet ein ofte finn på eldre kart.

## Alta
Ved Leirbotnvatnet mellom Alta og Kvalsund ligg ein annan tind kalla Nussir. Oppe på platået bak tinden ligg eit vatn som heiter Nussirjávri, frå vatnet renn elva Nussirjohka.

## Anárjohka
Dei to andre stadene som ber namnet ligg heilt i andre enden av Finnmark, i Anárjohka nasjonalpark: *Galmmatnussir* og *Gurbbešnussir*, som ligg langs den nordvestre grensa av nasjonalparken.

## Nussir og miljøvern

Nussir i Kvalsund fekk på 2010- og tidleg på 2020-talet mykje merksemd pga. selskapet Nussir ASA sine planar om å starta gruvedrift der, og konflikten med reindrifta det gav opphav til.

## Kjelder

**Denne artikkelen bygger på «[[:nb:Nussir|Nussir]]» frå ,  den 18. november 2022.*  

; Litteratur
* Aikio, Ante 2004 An essay on substrate studies and the origin of Saami, i *Etymologie, Entlehnungen und Entwicklungen: Festschrift für Jorma Koivulehto zum 70. Geburtstag*, Nyfilologiska föreningen, Helsinki.
Oda Maria Hove Bogstad

**Oda Maria Hove Bogstad** () er ein norsk fotballspelar som er keeper for Klepp.

Hove Bogstad har tidlegare spela for Amazon Grimstad, Lyn, Arna-Bjørnar og Sandviken.

Hove Bogstad har landskampar for J17, J19 og U23-landslaget til Noreg. Hun har også vorte teken ut til det norske A-landslaget ei rekkje gongar, og var i troppen til EM i Nederland 2017 og VM i Frankrike 2019.

## Kjelder

**Denne artikkelen bygger på «[[:nb:Oda Maria Hove Bogstad|Oda Maria Hove Bogstad]]» frå ,  den 18. november 2022.*  

## Bakgrunnsstoff
* Oda Maria Hove Bogstad på UEFA.com
* Oda Maria Hove Bogstad på Noregs fotballforbund
* Oda Maria Hove Bogstad på WorldFootball.com
* Oda Maria Hove Bogstad på Soccerdonna.de
* Oda Maria Hove Bogstad på Soccerway.com
Medvite nærvære

**Medvite nærvære** (av engelsk *mindfulness*) er ein praksis der ein medvite fører merksemda si mot det ein opplever nett då utan å vurdera det, eller «evna til å vera vaken i noet».

Åsa Nilsonne framhevar fire grunnleggande prosessar for medvite nærvære: (a) observera – vera merksam på hendingar, kjensler og tankar, (b) skildra – setta ord på for ein sjølv det ein har merksemda retta mot, (c) ikkje dømma – unngå verdivurderingar, og (d) delta – vera ein smidig og spontan deltakar i det som skjer her og no.
Jon Kabat-Zinn skildrar *mindfulness* (norsk «medvite nærvære») som å vera i kontakt med den ein er her og no, og slik tillata ein sjølv å «vakna opp» frå ein slags sovande tilstand der ein handlar, tenker og føler på autopilot, styrt av automatiske og umedvitne indre prosessar.

Medvite nærvære er eit nøkkelomgrep innanfor buddhistisk meditasjon, og er på tradisjonelt vis ein austleg meditasjonsteknikk og filosofi. På grunn av legen Jon Kabat-Zinn sine leksjonar har det vidare blitt populært, ikkje berre innanfor sjølvhjelpsverda, men innan moderne psykologi og terapi. Brukt innanfor moderne psykoterapeutisk behandling har ein vidareført det psykologiske og fenomenologiske innhaldet i omgrepet og den praktiske teknikken, utan å nødvendigvis trekka inn det buddhistiske verdssynet eller dei religiøse føresetnadene som buddhistar knyter til *mindfulness*-omgrepet.

## Kjelder

; Litteraturliste
* Ole Jacob Madsen *«Det er innover vi må gå» En kulturpsykologisk studie av selvhjelp* 2014 ISBN 9788215021829
* Kabat-Zinn, J. (1994). Wherever you go, there you are: Mindfulness meditation for everyday life. London: Piatkus.
* Nilsonne, Å. (2005). Hvem bestemmer i ditt liv? Om oppmerksomt nærvær. Oslo: Gyldendal akademisk.
* Egeland, Rebekka Th.: *Lev livet nå : mindfulness i hverdagen*. Oslo Pantagruel cop. 2009, 228 s. ISBN 978-82-7900-352-6
* Jakobsen, J. og Solhaug, I. (2009) Kunsten at tie - Kierkegaard, mindfulness og selvudviklingskulturen*Semikolon. Tidsskrift For Idehistorie, Semiotik og Filosofi*: årg. 9, nr. 17, 2009
* Innsikt for bedre utsyn, Morgenbladet 24.5 2013
* Mindfulness - Hva er meditasjon?, Onlinepsykologene 30.04.2022

**Denne artikkelen bygger på «[[:nb:Oppmerksomt nærvær|Oppmerksomt nærvær]]» frå ,  den 18. november 2022.*
Handball under Sommar-OL 1992/Kvinner

**Handball under Sommar-OL 1992** for kvinner vart avvikla frå 30. juli til 8. august 1992 i Granollers og Barcelona. Åtte land deltok i turneringa: Austerrike, Nigeria, Noreg, Spania, Sør-Korea, Tyskland, USA og eit mannskap frå den oppløyste «Sovjetunionen».

Laga var delt inn i to grupper med fire lag i kvar, der alle laga i den enkelte gruppa spelte kamp mot einannan. Dei to beste laga i gruppene avanserte til semifinalar, medan trearane i gruppene møttest til kamp om femteplassen og firarane om sjuandeplassen. Noreg enda på andreplass i gruppe B. I semifinalen slo Noreg «Sovjetunionen» med 24 mot 23.

### Finalen
Finaleoppgjeret stod dermed mellom tittelforsvarar Sør-Korea og Noreg. Koreanarane feia i fyrste omgangen over dei norske kvinnene og leia 16–8 ved pause. Den andre omgangen vart ein transportetappe inn mot siger 28–21. Sørkoreanske Lim O-kyeong skåra 8 mål og vart toppskårar i finalen.

Dei norske måla kom frå Heidi Sundal (7), Susann Goksør (4), Cathrine Svendsen (3), Kristine Duvholt (2), Siri Eftedal, Hanne Hogness, Tonje Sagstuen, Karin Pettersen, Henriette Henriksen, (1, alle). Ingrid Steen og målvaktene Annette Skotvoll og Hege Frøseth skåra ikkje i finalen. Også Heidi Tjugum, Anne-Brit Skarstein, Hege K. Kvitsand og Mona Dahle var med i den norske OL-troppa.

Kvinnene frå tidlegare «Sovjetunionen» vann bronse etter firemålssiger over Tyskland.

## Kjelder

**Denne artikkelen bygger på «[[:en:Handball at the 1992 Summer Olympics – Women's tournament|Handball at the 1992 Summer Olympics – Women's tournament]]» frå ,  den 18. november 2022.*